CELEX: 62012CN0358
Language: sk
Date: 2012-07-30 00:00:00
Title: Vec C-358/12: Návrh na začatie prejudiciálneho konania, ktorý podal Tribunale Amministrativo Regionale per la Lombardia (Taliansko) 30. júla 2012 — Consorzio Stabile Libor Lavori Pubblici/Comune di Milano

13.10.2012   
            
            
               SK
            
            
               Úradný vestník Európskej únie
            
            
               C 311/4
            
         Návrh na začatie prejudiciálneho konania, ktorý podal Tribunale Amministrativo Regionale per la Lombardia (Taliansko) 30. júla 2012 — Consorzio Stabile Libor Lavori Pubblici/Comune di Milano
   (Vec C-358/12)
   2012/C 311/04
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per la Lombardia
   
      Účastníci konania pred vnútroštátnym súdom
   
   
      Žalobca: Consorzio Stabile Libor Lavori Pubblici
   
      Žalované: Comune di Milano
   
      Prejudiciálna otázka
   
   Bráni zásada proporcionality vyplývajúca z práva usadiť sa a zo zásad zákazu diskriminácie a ochrany hospodárskej súťaže uvedených v článkoch 49 ZFEÚ, 56 ZFEÚ a 101 ZFEÚ, ako aj v nich obsiahnutá zásada primeranosti takej vnútroštátnej právnej úprave, ktorá tak pre zákazky prekračujúce prahovú hodnotu, ako aj pre zákazky neprekračujúce prahovú hodnotou Spoločenstva považuje za vážne také právoplatne zistené porušenie povinností týkajúcich sa odvodov príspevkov na sociálne zabezpečenie, ktorého hodnota presahuje 100 eur a zároveň presahuje 5 % rozdiel medzi splatnými sumami a zaplatenými sumami za jednotlivé platobné alebo príspevkové obdobie, s následnou povinnosťou, aby verejní obstarávatelia vylúčili zo zadávacieho konania uchádzača, ktorý je zodpovedný za podobné porušenie, bez toho, aby sa posúdili iné hľadiská, ktoré objektívne svedčia o spoľahlivosti uchádzača ako zmluvného partnera?